Downloaded from YTS.MX
Official YIFY movies site: YTS.MX
ЗАВРЪЩАНЕ ПРИ ПРАХА
Четвърти братко, защо не си дошъл вътре?
Побързай!
Размърдай се! Всички чакат да те видят.
Побързай!
Излез!
По-живо!
Ето. Облечи новото яке на брат си!
Има достатъчно ориз. Защо вземаш и хляб?
Сипи си още! Ще ти сложа още ориз.
Аз свърших. Не бързай! Наядох се.
Определена ли е дата за сватбата?
Кажи ми кога е. Ще дойда на тържеството.
Добре, чичо. Ще ти пратим покана.
- По-малкият ти син има ли годеница? - Да, сгоден е.
Но ще изчака година за сватбата.
Как да плати човек за сватбите на двама сина едновременно?
- Заповядай! Седни! - Не ставайте всички! Седнете!
Трябваше да поканя мъжа ти да похапнем и да си поговорим.
Той е твърдоглаво старо магаре.
Не е много по събиранията.
Как успя това магаре пак да влезе в двора?
Безполезна твар! Все го храня, а то все не се е наяло.
Заслужава да го пребия до смърт заради грижите, които ми създава.
Ще ти сипя топла вода.
Гуей Ин, какво мислиш за Четвъртия брат?
Тя нали Гуей Ин се казваше?
Точно така. Помниш го.
Иди да се изпишкаш! Хайде!
Отива до тоалетната.
Вие сте брат и снаха на Гуей Ин. Винаги говоря директно.
Мисля, че Гуей Ин и Четвъртия брат си подхождат.
Третият му брат им е намерил къща за живеене.
- Ти какво мислиш? - И аз мисля, че си подхождат.
Щом мислите така, значи сме съгласни.
Да видим дали е намерила тоалетната!
Да. Трябваше вече да се е върнала.
Гуей Ин, тоалетната е там.
Ма Хун Мей, първо вземи тези 200 юана!
Извинявай, че те тормозим
с насрочване на датите и за двете сватби.
В днешно време младите не обичат да живеят с по-възрастни.
Можеш ли да питаш годеницата на по-големия ми син
дали е съгласна да се омъжи през пролетта?
Уреди бракове и на чичото, и на племенника.
Гуей Ин живее при брат си.
Животът й е тежък. От малка я бият и малтретират.
А и пикочният й мехур изпуска.
Не може да има деца. За кого друг да се омъжи?
Брат й и жена му нямат търпение да се отърват от нея.
Когато Гуйе Ин се омъжи, ще се изнесе.
Тогава годеницата на сина ти няма да има причина да не се омъжи.
Спокойно. Четвъртия брат и Гуей Ин ще се оженят.
Много благодаря, че уреди брака им.
Иначе не знам какво щях да правя.
Гуей Ин, като се върнеш, затвори вратата.
Не пускай магарето там!
Приближете се един към друг.
Братко, приближи се!
Така е по-добре. Братко, обърни се към жена си!
Свали брадичката малко надолу. Така е добре.
Сестро, вдигни малко глава.
Още малко!
Вдигнала си онова рамо твърде високо.
Не, от другата страна.
Така е добре. Сега и двамата ме погледнете.
Сестро, погледни ме!
Добре. Едно, две, три...
Татко...
Майко...
Аз съм синът ви Желязо.
Това е Цао Гуей Ин.
Двамата се оженихме.
Днес дойдохме да изгорим малко хартиени пари за вас.
Приемете ги, моля!
Похарчете ги с най-големия ми брат - Злато!
И със Сребро - втория брат.
Прекарайте си добре!
Ето ти една ябълка.
Изяж я!
Вземи една пържена хлебна пръчица!
Хапни!
"Ако живите не ядат, мъртвите няма да вкусят." Яж!
Обръщаме се към всички вас днес
да ни помогнете да спасим Джан Юн Фу.
В момента той е в болница.
Можете да го спасите.
Джан Юн Фу иска да го спасим ли?
Нищо чудно, че от дни не сме го виждали. Крие се в града.
Ние трябва да бъдем спасени.
Още днес трябва да ни плати рентите и надниците.
Джан Юн Фу ви дължи рента.
Също дължи пари за вода на селския комитет.
Но проблемът сега е, че е болен и е в болница.
Трябва да му се прелее кръв.
Кръвната му група е рядка и няма достатъчно.
Ако имате кръвна група Панда,
можете да помогнете да го спасим. Синът му е тук днес.
Реколтата от засятото миналата година още не е прибрана.
Търсим начини да продадем продукцията.
Така ще можем да ви платим рентата и надниците.
Така че...
Тази година сами ще обработвате земята си.
Това ще се брои за едногодишна рента.
Добре.
Засега единственият селянин с кръвна група Панда е Ма Железния.
Надявам се, че ще помогнеш да спасим Джан Юн Фу.
- Кой е Ма Железния? - Сигурно е Ма Четвъртия брат.
Пандата е национално богатство.
Значи Четвъртия брат е станал национално богатство.
Не е национално богатство, а само панда.
Не е панда. Има кръвна група Панда.
Не, ние няма да го направим.
Ако искаш да дариш кръв, направи го!
Искаш ли нещо?
Доста ме е страх да отида в болницата.
Разбирам, чичо.
Лесна работа. Ще се обадя на един приятел, който работи в болницата.
Ще го помоля да дойде с линейката до дома ни.
Ще те закарам в дома ми в града да ти вземат кръв там.
Няма да е в болницата. Става ли?
Време е да тръгваме, чичо. Колата ни чака отвън.
- Спри за минута! - Какво има?
Просто спри!
Чакай малко!
Чакай! Ще отворя вратата.
Кажи по-рано, ако трябва да пикаеш! Защо се изпика в колата?
Първо хапни нещо!
И ти яж!
Няма проблем с резултата от изследването.
Махни памука! Просто ти взеха малко кръв за изследването.
Няма проблем.
Няма болести, предаващи се по кръвен път. Всичко е наред.
Да идем в линейката да ти вземат кръв! Тук не е чисто.
Ти стой тук! Ние ще идем.
Добре.
Сега може да хапнеш, но не много.
Няма нищо. Не отивай!
Ще се върнат, когато приключат.
Ето житните ти семена.
Пиши ми го на сметката, моля!
Когато продадем есенната реколта,
- ще се разплатя. - Добре.
Даде кръвта си на Джан Юн Фу.
Защо не го помолиш да ти купи семена и тор
и да ти ги докара с беемвето си?
Защо още използваш каруцата си?
Защо още ти трябва заем?
Третият ти брат те използва години наред.
Дори не ти организира тържество за сватбата.
Можеше да купиш пиене и да я отпразнуваме.
Да, да празнуваме!
Стига с твоите шегички!
Когато го накара да купи пиене, видя ли колко изплашена изглеждаше тя?
Напика се.
Общо 590 юана. Подпиши се тук!
Ще оставя отпечатък от пръст.
Добре.
Става дума за мебелите за сватбата на племенника ти.
Трябва да ги вземем.
Наех кола, но някои неща не се побират.
Мислех да наема втора, но не си струва.
Ти ела!
Добре.
- Ще влезеш ли? - Не, лягай си!
Изяж го, докато е топъл!
Много си умел с ръцете.
Горещ е.
Остави го да изстине, преди да го изядеш!
За обяд и вечеря...
... си стопли яденето в тигана!
Яж го с хлебчетата!
Ще се върна чак през нощта.
На пътя е тъмно. Внимавай!
Знам.
Изкарай хлебчетата, когато станат готови!
- Колко струва това палто? - Четиристотин.
Не си тръгвайте! Ще ви го дам за триста.
Марково е. Елате! Ще смъкна на 150 юана.
Имам само 50.
- Ще ви го дам за още 50. - Добре. Запазете ми го!
Като дойда пак в града, ще донеса парите.
Защо ходи на пазар без пари?
Двете беемвета не се продават.
С баща ми няма да има какво да караме.
Добре.
Ще го продадете ли за 80 юана?
Добре.
Но само защото сте ми първият клиент днес.
Бързо!
Вземете! Ето ви и торба.
Чичо, купил си много мебели.
Те са за сватбата на големия ми племенник.
- Превозвам му ги. - Ето. Вземи палтото!
Бързо! Вземи го!
Не го изпускай! Трябва да тръгвам.
Ще го приема като заем.
Все ти повтарям да идваш по-рано.
Посред нощ е. Не е толкова далече.
Ако беше пълзял, щеше да се върнеш преди мръкване.
Полека! Внимавай с краката на дивана!
Посред нощ е. Много е студено. Защо се мотаеш отвън?
Топло е. Пийни и ти малко!
От дългото ходене се изпотих.
Не ми беше студено.
Топлата вода в буркана
изстина няколко пъти.
Напълних го пак и те чаках да дойдеш.
После пак го напълних, но те нямаше.
Вземи! Подръж го да си стоплиш ръцете!
Ето.
Вземи! Обличай си това, когато излизаш през нощта!
Доста е дълго.
Покрива и задника.
Ще ти държи топло.
Ела! Седни в каруцата!
Не изхвърляй добрите семена!
- Дръж се здраво! Пак ще минем. - Добре.
После се гмуркаха във водата.
Питах дали не го е страх от големи риби.
Не смееха да стоят дълго под вода. Гмуркаха се и бързо излизаха.
Скок вътре и право навън.
Горката.
Откога работиш за третия си брат, а не ти е купил телевизор.
Трябва да ходиш при други, за да гледаш.
Тук перат дрехите и мият храната.
Но когато перат нещо тук,
във водата има акули. Особено през октомври.
Става невъзможно, дори да измият храната си.
Трябва да гребнат малко вода и да измият храната тук.
Когато измият риба и изсипят кофата ето така,
виждат движение във водата.
Пасажи от акули.
- Какво те води насам? - Гледате телевизия.
- Седни, моля те! - Няма нужда.
Дойдох само да питам нещо за съседа ви.
Преди колко години е заминал?
- Защо питаш? - Ами...
Общинският съвет се събра преди няколко дена.
Правителството иска да подобри жилищните условия.
Иска да построи нови къщи и да събори изоставените стари.
Дава 15 000 юана за събаряне и 15 000 - за обновяване.
Ясно.
Съседите ги няма от пет-шест години.
Ясно.
Май всички са отишли на юг
и са си купили имот там.
- Това ме интересуваше. Гледайте си! - Довиждане.
Жалка картинка. Защо се изпика на стола?
Мислиш, че с една салфетка ще го изчистиш ли?
Забрави яйцата, които искаше назаем.
Ти си Ма Йоу Уън.
Да.
- Върна се. - Да, върнах се.
- Върна се. - Да.
Звъннаха ми от общината.
Ще събарят старите къщи. Има 15 000 юана компенсация.
Знаеш ли за това?
В идните дни трябва да изнесеш покъщнината си.
Взех си няколко дена отпуск, за да го уредя.
Когато разрушат къщата, ще се върна на работа в Дунгуан.
Вземи една цигара!
Ето. Хайде, вземи една!
- Пийни малко вода! - Не, не.
Не.
Спокойно.
В селото има много празни къщи.
Иди в някоя, която няма да разрушават.
Всъщност... Предлагам ти да натовариш в каруцата си
дървения материал от вратите и прозорците. Ползвай го за печката!
Дай на мен!
Гнездо на лястовици.
Тази година няма да намерят старото си гнездо.
Готово ли е? Да тръгваме тогава!
Внимателно!
Така добре ли е?
Малко нагоре!
Така е добре.
Мисля, че до няколко дена...
... пилетата ще се излюпят.
Докато дойде време за жътва, може да започнат да носят.
Няма какво да се направи.
Може да се използва за тор за другите.
Всеки има свой път.
При житото не е по-различно.
И то има своя съдба.
Когато дойде лятото,
и без това ще бъде ожънато.
- Защо не се качиш на каруцата? - Много ще натежи на магарето.
Магаретата са за това. Страх те е да го товариш ли?
Ако свалиш тази готованка от каруцата, няма да му тежи.
- Има ли още? - Ето там.
Добре. Да вървим!
Изоставена собственост
Вземи палтото си!
Погледни!
Пиленцата се излюпват.
Пиленцата в инкубатор нямат майка.
Затова приемат за майка първия човек, когото видят.
После няма да ти е трудно да ги гледаш.
Не му помагай! Остави го само да се изправи!
Да тръгваме!
Аз ще нося кофата.
Време е да хапнем.
Ела да ядеш!
Изчакай малко, докато свърша с тези тухли.
Изчакай малко!
Трябва първо да оформя тези тухли.
Не отивай! Недей да отиваш повече!
Палтото хубаво ли е?
Докторе, вземи моята кръв вместо неговата!
- Нека той си почине. - Кръвта на всеки не става.
Затова продължаваме да го притесняваме.
Отпусни юмрук!
Ела първо да ядеш!
Той ще дойде, щом приключат.
Хайде!
Не го яж! Падна на земята.
Не се тревожи!
Всичко започва в пръстта.
Всичко расте в пръстта.
Пръстта не ни мрази.
Как може ние да мразим пръстта?
Пръстта ни награждава.
Независимо дали си богат и влиятелен, или си обикновен човек.
Ако засадиш торба с жито,
то ще ти се отплати десетократно.
Дори двайсеткратно.
Клетото магаре.
Не може ли да дъвче нещо друго?
Понеже изяде няколко стръка царевица,
през есента ще му дадем няколко кочана по-малко.
Това, което е изядено, е изядено.
Вземи рогозката с теб!
Аз ще се прибера пеша.
Магарето трябва да тегли окопвачката.
Ако се возя в каруцата, може да му дойде много тежко.
- Добре. Аз ще плевя царевицата. - Да.
Ще те викна, като почна да товаря каруцата.
Ела при баба! Тези неща са мръсни.
Ела да седнеш в каруцата!
- Не. - Седни тук!
Вижте! Много се грижи за нея.
Направо може да си я върже за колана.
Много е привързан. Добре се грижи за нея.
За нас никой не го е грижа.
Никой не ни обича и не ни обръща внимание.
Привързан е към нея. Да се бяхте се омъжили за него.
Ако го бяхте сторили, щеше да ви гледа цял живот.
Дърт глупак, просто ти давам пример. Тя живее по-добре от всички нас.
Какво от това? Мъжете винаги глезят жените си.
Утре си почини добре.
Слушай!
Старите шишета в стрехите пак свирят.
По-бавно! Внимавай да не паднеш! Пълен мрак е.
Отнесло е много от торбите.
Не плачи! Просто няколко торби.
Сложи си този найлон!
Не се тревожи за мен! Покрий кирпичените тухли!
Прибери се! Ще настинеш в този дъжд.
Потекоха ти сълзи от смях.
Нали не си настинала?
Не съм толкова кекава.
Преди живеех в колиба в задния двор на брат си.
Свикнала съм на силен вятър и дъжд.
Няма проблем.
Това прилича ли на нашето магаре?
Да, много.
Добре му е на сламеното магаре.
Не трябва да пасе, не го тормозят.
Когато се срещнахме първия път в къщата на третия ни брат...
Видях го да бие магарето.
Снаха ми се опасяваше да не се напикая
и заради това да не ме поискаш.
Затова ме караше да ида до тоалетна.
Видях те как...
... успокояваше магарето в двора.
Даде му царевица.
Това магаре...
Това магаре живееше по-добре от мен.
Помислих си,
че ще си подходящ човек,
за когото да се омъжа.
През онзи ден не спираше да ме зяпаш.
Много ме беше срам.
Почти постоянно гледах надолу.
Старците на моста...
... казаха,
че мога да те вържа за колана си.
Трябва да те привържа, за да не се изтърколиш от покрива през нощта.
Тук на покрива е прохладно и приятно за спане.
Чувам, че са пуснали телевизора си.
Иди да погледаш!
Хайде! Ще те викна, като приключа с меленето.
Върви!
Ще ти изпея песен. В леглото ми няма радиация.
Не се нуждая от много храна. Не го мисли! Не се двоуми!
Ще ти дам спортна кола.
Яо Тин, ела и попей с мен!
Това е брашното от вчера - прясно смляно. Един чувал за теб.
- Когато сеното свърши, ела за още! - Добре.
Есента ще донеса няколко чувала с картофи.
Чувал и половина. Сеното е евтино.
Взех тор от ливадите ти.
Като я свършиш, ела за още!
Добре.
Добре. Стига!
Гуей Ин, дръпни магарето!
Дърпай!
Да, точно така.
Малко по-бавно! Добре.
По-полека! Внимавай да не паднеш!
Добре.
- Внимавай! - Добре.
Татко...
Майко...
Златни братко...
Сребърни братко...
Железния е тук.
Строим къща.
С Гуей Ин сме тук да изгорим няколко банкноти за вас.
Моля, приемете ги и ги похарчете!
Ами... Житото вече е оформило класове.
Подуши го! След като изкара класове, мирише много хубаво.
В селото ни имаше един луд.
По цял ден мърмореше едно и също.
На сърпа повтаряше: "Какво ли казва житото?".
На кълвящите врабчета повтаряше:
"Какво ли казва житото?".
На мелачката повтаряше:
"Какво ли казва житото?".
То още беше на семена. Какво ли можеше да каже?
И аз съм чувала такива неща. И в нашето село докараха един луд.
Той обичаше да говори такива неща.
Когато бях малък,
други деца го замеряха с камъчета.
Но учителят ни се застъпи за него.
Изгони ни, когато ги видя да го замерят.
Дори даваше на лудия питки.
Едва сега - в средата на живота си,
разбирам какво имаше предвид лудият.
И аз му давах храна.
Заради това брат ми и снаха ми здраво ме натупаха.
Две седмици не можех да ходя.
Явно говорим за един и същи човек.
Иди да си починеш!
Добре. Но първо ще изправя тези стръкове царевица.
- Хапни хлебчета! - Само да се измия.
Добре.
Ела тук! Ще измия и твоите ръце.
Ела!
Бързо! Донеси малко слама и сухи клони!
Пробвай го!
Докторе...
Докторе, торбичката с кръв е пълна.
Пълна е. Извади иглата!
- Не е пълна. Още малко. - Спри!
Седни и прояви малко търпение!
Купих ти по-тънка връхна дреха.
Затопля се. С нея няма да се потиш.
Вземи!
- Да? - Ами...
Рентата и надниците им...
Плати ги скоро!
Възрастните хора в селото...
... живеят доста трудно.
Дават пари на внуците за училище,
ходят на лекар,
отглеждат култури, плащат за семена и тор.
Всичко това са разходи. Трябват им пари.
Сега даваш кръв.
Защо се застъпваш за тях?
Знам тези неща.
Когато царевицата се продаде, ще получат парите си.
Махнаха иглата. Хапни нещо!
Първо яж нещо!
После ще го наточиш.
Хапни малко хляб!
И пийни вода!
Добре съм. Остави ме!
Първо искам да натоваря житото.
Като свърша, ще си почина.
Добре.
Полека!
Не си давай толкова зор!
Можеш ли да сложиш с вилата последните снопи тук горе?
Ако сляза да ги взема, може да съсипя вече натоварените.
Внимавай! Ще съсипеш класовете на житото.
Безполезна си. Толкова жито си изяла,
а не можеш да качиш няколко снопа.
Гледам магаре, защото може да дърпа каруцата.
Хайде! Седни в каруцата!
Седни в каруцата!
Качи се! Сложих малко товар отпред, та да има баланс, като се качиш.
Не се сърди! Хайде!
Качвай се!
Направих ти гнездо.
Просто седни в него и дръж въжето!
Дръж се здраво!
Ето тук засадих цвете върху теб.
Оставих белег, за да те намеря, където и да идеш.
Реколтата тази година е добра.
Яж толкова, колкото искаш!
Колкото и храна да има, стомахът ми не е по-голям.
Имаш обрив от житото.
Не се чеши! Защо китките ти са се обринали толкова?
Стига си се чесала! Ще стане по-зле.
Ела да се измиеш!
Така обривът на врата ти няма да те сърби.
Днес течението е много силно.
Застани между тези две греди!
Ще те държа. Не се тревожи!
Ела!
- Студено е. - Във водата няма да ти е студено.
Във водата е топло.
Хайде!
Наведи се напред! Дръж се здраво!
Не съм стъпила добре. Течението е много бързо.
Няма проблем. Дръж се за дървото! Аз ще те измия.
Стой мирно! Ще те изтъркам добре.
Лястовиците сами строят гнездата си.
Коя лястовица ще дойде да живее във вашето?
Ти си Ма Чън Уан.
Върнал си се.
Лястовиците познават гнездата си.
Старото им гнездо беше на разрушената къща.
Понеже новата ти къща е готова, можеш да се преместиш в идните дни.
- Добре. - Това е всичко. Ще тръгвам.
- Ела да поседнеш! - Не. Не ме изпращайте!
- Има ли къде да отседнеш? - Да. Не се тревожи!
- Изнесохте ли всичко? - Да.
Тогава започваме събарянето.
Може ли да изчакате няколко дена,
докато лястовичките се излюпят и излетят?
Трябва да се връщам в Шънджън. Нямам време.
По-бързо!
Размърдай се!
Тръгвай! Започвайте да разрушавате оттук!
Защо отиваш там?
Отлитайте!
Махайте се!
Така право ли е?
Вдигни онази страна малко!
Още малко.
Още съвсем малко. Така е добре.
- Вземи си храна! - Добре.
Звукът от шишетата в стрехите е по-хубав тук.
Много по-хубав, отколкото на старото място.
Това е твоят начин да кажеш,
че собственоръчно направеното е най-хубаво.
Никога не съм помисляла...
... през целия си живот,
че ще имам свой дом...
... и че ще спя на свое собствено легло.
Когато приберем и продадем реколтата от царевица,
ще ти купя голям телевизор за Нова година.
Ще те заведа и в града
на преглед при добър лекар.
Никога не съм ходила в града.
И аз не съм.
Тогава ще си направим хубава разходка в града.
Дай на мен!
Преместили сте се.
Бях зает със сватбата на най-големия ти племенник.
Нямах време да ти помогна с преместването.
Ето. Нося малко храна от сватбата. Никой не е ял от нея.
Предположихме, че строите къщата
и няма да имате време да дойдете на сватбата.
- Влез вътре! - И тук е добре.
Трябва да поговоря с теб за нещо.
По закон всяко бедно семейство може да получи общински апартамент.
Пуснах молба от твое име. Осемдесет квадратни метра е.
Струва малко над 10 000 юана. Аз ще го платя.
Аз съм просто един фермер. Защо ми е жилище в града?
Как ще го поддържам?
Ако ида там, къде ще държа магарето, прасетата и кокошките?
- Не го искам. - Виж...
Вторият ти племенник каза, че молбата е готова.
Сега цените на имотите са високи.
Не пропускай този шанс! Такъв апартамент иначе е 200 000.
Ако изпуснем тази възможност, как ще намеря пари
да му купя апартамент?
Нещо ме ухапа по ръката. Образува се някаква буца.
Завързах тази жаба тук да го облекчи.
Има четири апартамента за цялото село. Как така е мой ред?
Не се тревожи!
Стига да го искаш... Ти си един от най-бедните в селото.
Нямаш деца.
Даряваш кръв за Джан Юн Фу.
Ти спасяваш Джан Юн Фу, а това спасява повечето селяни.
Ако не помагаш на Джан Юн Фу, той ще умре.
Тогава откъде ще вземат рента и надници?
Общината как ще получи просрочените пари за водата?
Стига да кандидатстваш за жилището, никой няма да посмее да възрази.
Трябва да ти докара нещата с колата, за да не ходиш с каруцата.
За превозване на чували
златната ми каруца е по-добра от златната му кола.
Магарето му е по-добро от колата. Каруцата няма равна.
Следващият!
Взели сме под аренда шест декара от земята ти. Това са 725 юана, нали?
Точно така.
Вземи седем чувала с царевица! Давам ти 12,5 кг бонус.
Нещо не е наред.
Царевицата върви по 0,8 юана за 500 грама. Вие я таксувате по един юан.
Искаш ли я? Ако не я искаш, ще чакаш,
докато се сдобия с пари да ти платя.
- Рента за осем декара. - Петстотин килограма.
Вземи 500 кг царевица!
Приспадни парите за двете палта!
Просто ми дай 420 кг!
Както се съгласихме, онези пари бяха заем.
- Каквото си е - си е. - Добре.
Просто натовари 420 кг!
Следващият!
Виж!
Изглежда така, сякаш садиш стъпки.
Може би след няколко дена няма да поникнат зеленчуци,
а ще имаме реколта от стъпки.
Дано не стане така,
защото няма да можеш да се движиш, ако краката ти растат на полето.
Или вятърът ще те пречупи, или магарето ще те опасе.
Ще те изкълват врабци или ще те среже сърп.
Ще страдаш, ако си вкоренен на полето.
Точно така.
Благодарение на краката хората могат да се разхождат.
Те живеят по-добре от житото и зеленчуците по полето.
Нещата, които растат на полето, не могат да идат никъде.
Стоят на вятър и на пек.
Живеят и умират. Никога не напускат нивата.
Точно така.
Но пък къде могат да ни отведат краката ни?
И ние сме приковани към земята си.
Никъде не можем да отидем.
Как може селянин да живее без земя?
Насам!
- Блокът не е лош. - Да, добре е построен.
Терасата е хубава и светла.
Да, не е лоша.
Железни Ма, ще се преместиш в този широк и подреден апартамент.
Как се чувстваш?
Човек може да живее тук.
Но къде ще живеят магарето, прасетата и кокошките ми?
Мисля, че жилището не е лошо.
- Кухнята е малко тясна. - Но ще се оправят.
Всекидневната е хубава и голяма.
Една, две...
... три, четири...
... пет.
Тази смотана кокошка
е отишла да снася яйца в старата къща на Ма Чън Уан.
Ето защо една липсва.
- Отишла да живее и да снася там. - Ами...
Ще й стъкмя гнездо.
Ще я приуча да снася в новото гнездо.
Тя израсна в старата къща на Ма Чън Уан.
Какво ти става?
Вие ми се свят.
Ръцете ти са горещи.
Имаш температура. Влез вътре!
Стани!
Не изглеждаш добре.
Влез вътре и се завий с дебели одеяла!
Ще се изпотиш и ще се почувстваш по-добре.
Стани и изяж пошираното яйце, докато е топло!
После изпий супата с билки!
Хайде! Изяж го, докато е топло!
Опитай първото яйце от пилетата, които отгледа!
Нямам никакъв късмет.
Едно време, когато живеех в колибата в задния двор, не се разболявах.
Сега живея и се храня добре, но се разболявам.
- Опитай го и ти! - Изяж го цялото!
Давай! Така ще си върнеш енергията.
- Хапни малко! - Ти го изяж!
Давай!
Занапред ще снасят яйца всеки ден.
Хайде! Яж!
Ще ги затворя в кокошарника. Иначе може да идат в старата къща.
Ти яж и оздравявай!
Може да стане с някоя пръчка.
Жена ти дойде с две хлебчета и яйце. Търсеше те.
Казахме й, че скоро ще дойдеш.
Но като се изправи, зави й се свят и падна във водата.
Лао Уан я водеше. Бягай!
Виж дали е извадил жена ти!
Гуей Ин!
Дата на сключване на брак - 8 февруари 2011 г.
На втория етаж имаме още сватбени дрехи. Елате да видите!
Това е най-новата ни колекция от мъжки костюми.
- И това изглежда добре. - Западен и китайски стил.
От тази страна са дамските дрехи. Рокли за сватба.
Снимката от сватбата ви изглежда размазана, когато я увеличим.
Имате ли по-качествена снимка?
Гуей Ин, вземи този телевизор с теб!
Не искаш да тръгнеш.
Цял живот други те експлоатират. Не ти ли омръзна?
Нещастно животно.
- Всичко ли продаваш? - Да.
- Няма ли да си оставиш за храна? - Не.
Добре тогава.
Нека сметна всичко. Добре. Имаш 912 кг жито.
Като извадим влагата, стават 850 кг.
Царевицата е 1998,5 кг.
Като извадим влагата, стават около 1900 кг.
Съгласен ли си?
Тогава всичко възлиза на 3974 юана.
Зарежи четирите юана! Така сметките са по-лесни.
Ето 3900 юана. Преброй ги!
Ето ти и останалите 70 юана.
Помагам ти като на съсед.
Трябват ти пари, затова купувам стоката ти.
Друг нямаше да ти даде такава добра цена.
От пролетта насам си взел заем за тор, пестициди и семена.
Възлизат на 1510 юана. И семена за зеленчуци за 60 юана.
Общата сума е 1570 юана. Провери дали сметките са точни!
Отбелязано е на календара ми. Така е.
Взе да захладнява, откакто прибрахме царевицата.
Студеният сезон идва.
Ето десет яйца. Нали взех назаем през пролетта?
Само десет яйца. Няма нужда да ми ги връщаш.
Каквото си е - си е.
Тогава казах, че ги вземам назаем.
Върни се! Седни да си поговорим!
Сега имаш собствена къща и храна.
Хубаво и лесно е да живееш сам.
Къщата напълно ли е опразнена?
Да. Ще започват да я събарят.
Давайте!
Ела да подпишеш документите! Компенсацията е 15 000 юана.
Ето.
Четвъртия брат ще дойде да живее в блока.
И за него това е началото на нов живот.
Превод ИВАЙЛО МАРКОВ
Филмът е обработен в ДОЛИ МЕДИЯ СТУДИО